open-index/open-wikipedia-markdown huggingface dataset:
Georg August Thilesen

**Georg August Thilesen** (født 20. desember 1837 i Fredrikshald, død 20. desember 1917 i Kristiania) var en norsk jurist, industrimann og statsråd fra partiet Venstre.

Han var indreminister i Johan Sverdrups regjering fra desember 1888 til regjeringens fratredelse i juli 1889. Samme post hadde han fra 1898 til 1899 i Johannes Steens andre regjering, og var deretter ved Statsrådsavdelingen i Stockholm fra 1899 til 1900 og finansminister fra mai til november 1900.

Thilesen tok juridisk embetseksamen i 1860 og var sorenskriverfullmektig i Karmsund og Hesbø sorenskriveri fra 1860 til 1863. Deretter kom han til Buskerud, der han først var sorenskriverfullmektig i Eiker, Modum og Sigdal sorenskriveri i 1863, senere samme år overrettssakfører i Hokksund og fra 1865 i Drammen.

Han deltok i etableringen av flere treforedlingsbedrifter, blant andre Hofsfoss træsliperi ved Hønefoss, Hofs træsliperi, Skien Cellulosefabrik, Ørje Brug og Meraker Brug, samt  Numedals Skogaktieselskap.

Han tok initiativ til etableringen av Drammen og Oplands Privatbank i 1874, der han var direksjonsformann frem til 1898. Fra 1900 var han bosatt i Kristiania, og fra 1901 til 1906 var han sjef for Kristiania Industri- og Vekselbank.

Thilesen var ordfører i Drammen 1883&ndash;1884 og kommunens juridiske konsulent og sakfører 1890&ndash;1898.

Han ble i 1889 utnevnt til ridder av St. Olavs Orden, og forfremmet til kommandør av 1. klasse i 1895.

Georg August Thilesen var sønn av lærer i Fredrikshald, senere tollbetjent i Drammen, Thile Thilesen og hustru Karen Nyquist. Han ble i 1872 gift med Aagot Faye (1854&ndash;1916).

## Referanser


## Litteratur
* *Den Kongelige norske Sankt Olavs orden 1847-1947*, utgitt av ordenskanselliet ved O. Delphin Amundsen, Grøndahl & Søns Forlag, Oslo, 1947

## Eksterne lenker
*
Egil Vindorum

**Egil Vindorum** (født 1942) er en norsk offiser og tjenestemann ved Det kongelige hoff.

Vindorum er oberstløytnant. Han har tidligere tjenestegjort i Hærens våpentekniske korps. Vindorum hadde en rekke stillinger i Forsvarets overkommando/Hærstaben før han ble sjef for ordenskanselliet ved Det kongelige hoff. Som kansellisjef bestyrte Vindorum saker som har å gjøre med St. Olavs Orden, herunder forberedelse av saker til ordensrådet og ledelse av ordenens ekspedisjonskontor. Han var herunder medarrangør i kronprinsbryllupet i 2001, prinsessebryllupet i 2002 og i kongeparets 70-årsfeiring rundt sørlandskysten i 2007. Han foretok også overrekkelse av ordener på vegne av kongen.

Vindorum har bl.a. vært sjef for det norske verkstedkompaniet Normaintcoy i UNIFIL, Libanon; Stabssjef i Norsk Militær Tattoo i perioden 1998–2004; samt Stabsoffiser i 2008.

Han er Oversekretær i Den Norske Frimurerorden, medlem i Tempelherreorden og æresmedlem i Oslo Militære Samfund.

## Utmerkelser
Vindorum er innehaver av flere ordener og utmerkelser. 

### Norske utmerkelser
* St. Olavs Ordens kommandørkors i sølv
* Den Kongelige Norske Fortjenstorden (kommandør)
* Kongens fortjenstmedalje 2008  
* Kongehusets 100-årsmedalje 
* Kong Olav Vs 100-årsmedalje
* Forsvarsmedaljen
* Forsvarets medalje for internasjonale operasjoner
* Hærens vernedyktighetsmedalje
* FN-medaljen (UNIFIL)
* FNs fredsprismedalje 1988
* Skarpskyttermerket 
* Idrettsmerket 
* FN-Veteranenes Landsforbund hederstegn i sølv (2005)
* Oslo Militære Samfunds hederstegn i sølv
* Forsvarets seniorforbunds hederstegn i gull (2017) 

### Utenlandske utmerkelser
* Portugals Fortjenstorden (kommandør) 
* Den nasjonale fortjenstorden (Brasil)
* Den Sivile fortjenstorden (Spania) (offiserkorset)   
* Ærestegnet for fortjenester (Østerrike)
* Order of the Madara Horseman 1. klasse (Bulgaria)

### Notis

## Bibliografi
* Sven Gj. Gjeruldsen og Egil Vindorum: *Retningslinjer for ordener og medaljer*, Oslo: Det kongelige hoff, 2005.

## Referanser
Sosial kognisjon

**Sosial kognisjon** er studiet av de mentale prosessene involvert i å oppfatte, gi oppmerksomhet til, huske, tenke på og gi mening til vår sosiale verden. Begrepet ble først anvendt av Heider (1944), men ble ikke tatt i vanlig bruk før etter den kognitive revolusjonen i psykologi. 

Sosial kognisjon tilhører ved siden av sosialpsykologi derfor også kognitiv psykologi, som ble utviklet på 1960- og 1970-tallet. Både sosial kognisjon og kognitiv psykologi fokuserer på mentale skjemaer som representerer kunnskap. Disse er organisert i nettverk i minnet og kan aktiveres eller deaktiveres på grunn av assosiasjoner eller aktualitet. Temaer omfattet innenfor sosial kognisjon kan innebære fordommer, holdninger, ideologi, attribusjon, overtalelse, markedsføring, konflikt og samarbeid. 

## Litteratur
*Moscowitz, G.: Social Cognition: Understanding Self and Others (Texts in Social Psychology). Guilford Press 2004. 
*Fiske, S., Taylor, S.: Social Cognition, From Brains to Culture. McGraw-Hill Humanities/Social Sciences/Languages 2007.
*Valsiner, J.: ‘Social organization of cognitive development,  Internalization and externalization of constraint systems,’ In Demetriou, *et al.*, (eds.), *Neo-Piagetian Theories of Cognitive Development*. Routledge New York 1992.
EM på skøyter 1972, kvinner

**EM på skøyter 1972, damer** ble avholdt på Ludwig Schwabl Stadion i Inzell, Vest-Tyskland den 15. og 16. januar 1972 med 25 deltakere fra 10 nasjoner.

Nederlandske Atje Keulen-Deelstra vant mesterskapet foran de to sovjetrussiske løperne Nina Statkevitsj som tok sølv og Ljudmila Savrulina som tok bronse. Norge var representert ved Lisbeth Berg (8.-plass), Sigrid Sundby (14.-plass) og Kirsti Biermann (19.-plass). 

## Medaljevinnere

;Sammenlagtmedaljer

;Distansemedaljer

## Sammenlagt

## Eksterne lenker
* 
* 
*  Medaljefordeling nasjonsvis og resultater på The-Sports.org
*
Jenta fra Ipanema

«**Jenta fra Ipanema**» (portugisisk: «**Garota de Ipanema**»; engelsk: «**The Girl from Ipanema**») er en kjent bossa nova-sang som var en verdenshit på midten av 1960-tallet. Den vant en Grammy for årets plate i 1965. Den ble skrevet i 1962, med musikken skrevet av Antônio Carlos Jobim og den opprinnelige portugisiske teksten av Vinicius de Moraes og den engelske teksten senere av Norman Gimbel.

Den første kommersielle utgivelsen kom i 1962, av Pery Ribeiro. Versjonen fremført av Astrud Gilberto, sammen med  João Gilberto og Stan Getz, fra albumet *[[Getz/Gilberto]]* (1963) ble internasjonal hit, og nådde 5.-plass i USA, 29.-plass i Storbritannia, og kom høyt opp på mange andre popularitetsbarometre verden over. En rekke innspillinger har også blitt brukt i filmer i såkalte «klisjéscener».

I 2004 var sangen en av 50 innspillinger det året som ble valgt og lagt til i National Recording Registry.

## Historie

Det sies at «Jenta fra Ipanema» var inspirert av Heloísa Eneida Menezes Paes Pinto (nå Helô Pinheiro), en femten år gammel jente som bodde i Rua Montenegro i det fasjonable Ipanema-strøket i Rio de Janeiro, Brasil. Daglig spasserte hun til stranda forbi den populære bar-kafeen Veloso, der hun påkalte oppmerksomheten til stamgjestene Jobim og Moraes. 

Fakta er at sangen opprinnelig ble komponert for en musikal-komedie ved navn *Dirigível* (*Luftskip*), av Vinícius de Moraes. Sangens originale tittel var *Menina que Passa* (*Jenta som passerte*), og det berømte første verset var annerledes. Jobim komponerte melodien på sitt piano i sitt nye hus i Rua Barão da Torre, i Ipanema. Deretter skrev Vinícius teksten i Petrópolis, nær Rio de Janeiro, som han hadde gjort med *Chega de Saudade* seks år tidligere.

## Kontrovers om opphavsrett
I 2005 saksøkte rettighetshaverne (arvingene etter komponistene) frøken Pinheiro for rettighetsbrudd, fordi hun hadde misbrukt sin status som Jenta fra Ipanema til å markedsføre sin motebutikk med samme navn.

## Andre media
En brasiliansk musikal-film, *Garota de Ipanema*, inspirert av sangen ble utgitt i by 1967.

Sangen ble parodiert av Stephen Sondheim og Mary Rodgers i "The Boy From...".  

Sangen er samplet i Let Your Body Decide av The Ark.

I 1993 fremførte Madonna sangen ved flere konserter i Brasil under turneen Girlie Show Tour.

Bandet The B-52's har utgitt en sang med tittelen "Girl from Ipanema Goes to Greenland".

## «Gutten fra Ipanema»
Når sangen fremføres av kvinnelige artister, blir den som nevnt innledningsvis ofte kalt «**Gutten fra Ipanema**». Noen eksempler på dette er:
*Shirley Bassey
*Petula Clark
*Rosemary Clooney
*Ella Fitzgerald
*Eartha Kitt
*Peggy Lee
*The Supremes
*Crystal Waters
*Sarah Vaughan

## Referanser


## Eksterne lenker
* Astrudgilberto.com Astrud Gilberto 
* Historien om BOSSA NOVA med audio og videoeksempler
* Journalisten Scott Vogel besøker «The girl from Ipanema», nå i 60-årene
Spansk arkitektur

Den **spanske arkitekturen** har gjennom alle tider vært spesiell. Det startet da maurerne invaderte Spania i 711 og dro med seg en del av islamske byggestilen. Denne stilen utviklet seg videre i Spania til en egen byggestil, som ble kjennetegnet med voldsomme utskjæringer og mye pynt. Den mauriske byggestilen nådde sitt høydepunkt i Granada i perioden 13.-15. århundre. Forenklede buer, men stadig mer innviklede utskjæringer rundt. Keramikk og gips ble brukt til å dekorere veggene utvendig. Slottet Alhambra er et godt eksempel på denne stilen.

Etter at maurerne ble drevet ut av landet oppsto formen som ble kalt mudéjar. I denne perioden ble den opprinnelige spanske arkitekturen mer synlig igjen, det som kjennetegner denne perioden er utrolige mursteinsarbeider i tårn og spir, og at man kun finner denne stilen i Spania. Men det var ikke i hele Spania at denne stilen var ledende. I Nord-Spania var det den romanske stilen som var stor, spesielt ved pilegrims-stiene. Forskjellene fra den spansk/mauriske stilen ligger på planløsningen. Stilen i Spania holdt seg ganske lik, kun påvirket av maktforandringer. Men så kom renessansen. Denne førte til at den italienske stilen fikk mer innflytelse i Spania.
Denne stilen gjorde at det ble færre ornamenter. Denne stilen holdt frem til barokken som kom på begynnelsen av 1600-tallet og varte til midten av 1700-tallet. Kjennetegnene var mer buer og innviklede planer.

Etter barokken kom nyklassismens tid, som gjeninnførte gamle ideer. I nyklassismens tid begynte spanjolene å følge den europeiske strømmen fram til dagens tid. Nå er husene i Spania en blanding av flere tidligere stiler.

Det som kjennetegner dagens byggestil i Spania er flate tak, en del buer, og  småvinduer og dører. En av verdens mest kjente arkitekter er Antoni Gaudí, kommer fra Spania(Catalonia)
Han har til dels gjeninnført mudéjar-stilen og de arabiske elementene i arkitekturen. Katalansk arkitektur var i en periode fra ca. 1900 særegen nok til å få navnet katalansk jugendstil. I senere tid er der kommet en del såkalte signalbygg, der arkitektene er i internasjonal klasse. Torre Glòries i Barcelona og Guggenheimmuseet i Bilbao er eksempler på nyere arkitektur.

## Eksterne lenker
*
Kadra Yusuf

**Kadra Yusuf** (født 16. juni 1981 i Somalia) er en norsk kvinne som ble kjent gjennom dokumentarserien Rikets tilstand på TV 2, høsten 2000, der hun brukte skjult kamera og mikrofon for å avsløre at imamer i Norge oppfordrer til omskjæring av kvinner. Hun har jobbet som journalist, researcher og spaltist for blant annet Dagbladet og Dagsavisen.

Hun har fått flere priser for sitt engasjement, blant annet Fritt ords honnør, Zola-prisen og LOs likestillingspris. Avisen VG kåret henne i anledning grunnlovsjubileet i 2014 til en av de 100 viktigste nordmennene som har levd i perioden 1814–2014. Hun arbeider nå som researcher og journalist i NRK.

I april 2007 ble hun fysisk angrepet etter en uttalelse om at toneangivende fortolkere av Koranen må revidere sine tolkninger hva gjelder kvinners rettigheter. Fem personer, tre menn og to kvinner, ble tiltalt for volden, men kun en 24 år gammel mann ble dømt.

## Referanser


## Eksterne lenker
* 
*
EM på skøyter 1973, kvinner

**EM på skøyter 1973 for kvinner** ble avholdt på Rosendalsbanen i Brandbu, Gran, Norge den 10. og 11. februar 1973 med 24 utøvere fra 8 nasjoner. Det var Brandbu Idrettsforening som var teknisk arrangør som hadde fått oppdraget fra International Skating Union via Norges Skøyteforbund.

Nederlandske Atje Keulen-Deelstra vant mesterskapet foran sin landsmanninne Trijnie Rep og sovjetrussiske Nina Statkevitsj. Norge var representert ved Sigrid Sundby (6.-plass), Lisbeth Berg (12.-plass), og Cecilie Funnemark (24.-plass). 

## Program

## Mesterskapsrekorder

## Medaljevinnere

;Sammenlagtmedaljer

;Distansemedaljer

## Sammenlagt

## Referanser




## Eksterne lenker
* 
* 
*  Resultater på ISUs egne nettsider.
*  Resultater på The-Sports.org
* 
;Bilder
* Bilder på www.digitaltmuseum.no ved fotograf Knut A. Funnemark.
** Banemannskap rydder skøytebanen på Brandbu stadion/rosendalsbanen for snø lørdag 10. februar
** Utstilling av premier til EM på skøyter damer allround 1973
** Tre jenter bærer fram medaljer til seierspallen
** EM på skøyter 1973, damer allround. Seierspallen sammenlagt
Lars M. Gimmestad

**Lars Monsson Gimmestad** (født 20. januar 1868 på Rygg i Gloppen kommune, død 13. september 1941 i Wisconsin, USA) var en norsk prest og professor. Han utvandret til USA som barn, og ble der både skoleleder og prest.

## Liv og virke
Lars M. Gimmestad ble født i 1868 av husmannen Mons M. Gimmestad og Anne K. Vassenden. Faren døde tidlig, og etterlot sin kone alene med fem barn. I 1879 tok moren med seg 11 år gamle Lars, de fire andre barna og utvandret til USA, som en av de første familiene fra Gloppen kommune. Familien fikk følge med andre utvandrere fra Nordfjord til Minnesota. Lars arbeidet som sauegjeter på somrene og studerte i vinterhalvåret.

Han satte seg høye mål for egen utdannelse, og ble prest og professor. Han arbeidet blant annet 18 år ved Galesville College (nå nedlagt) i Wisconsin, og underviste der i 23 ulike fag. Han ble også styrer for skolen. Han prioriterte deretter prestekallet, og var fra 1918 til 1941 formann for den norsk-amerikanske kirken i Orfordville og samtidig formann for prestestiftelsen i South Wisconsin. 

Gimmestad var gift med Amalie B. Anderson. De hadde seks barn, Marie, Agnes, Laura, Herman, Bernard og Victor.

## Kilder
* [sffarkiv.no (fylkesarkivet) om Lars M. Gimmestad](http://www.sffarkiv.no/sffbasar/default.asp?p=result&paging=yes&ptype=single&db=dbatlas_leks&page=1&sql=SELECT+kl_artikkel.id%2C+kl_kl_artikkel.mal_id%2C+kl_artikkel.sff_nummer%2C+kl_txt.spraak_id%2C+kl_txt.overskrift2%2C+kl_georef.kommune%2C+kl_georef.id+as+georef_id%2C+kl_georef.bredde_koord%2C+kl_georef.lengde_koord+FROM+kl_artikkel%2C+kl_txt%2C+kl_georef+WHERE+kl_txt.spraak_id+like+1+AND+kl_georef.low_kommune+%3D+'gloppen'+AND+((kl_txt.art_id%3Dkl_artikkel.id)+AND+(kl_georef.art_id%3Dkl_artikkel.id))+AND+kl_artikkel.sff_nummer+NOT+LIKE+'KAL%2FSF-HS%25'++ORDER+BY+overskrift2+&id=6)
Boris Strel

**Boris Strel** (1959–2013) var en slovensk alpinist som representerte Jugoslavia. Han var aktiv fra 1979 til 1985.

Karrierens toppunkt var bronsemedaljen i storslalåm under VM 1982 i Schladming, bak Steve Mahre og Ingemar Stenmark. Under OL i Lake Placid fire år senere ble han nummer åtte i slalåm, en plassering han forbedret til en femteplass i Sarajevo fire år senere.

I verdenscupen vant Strel ett storslalåmrenn, 15. desember 1981 i Cortina d'Ampezzo. Han oppnådde ytterligere en pallplass i storslalåmrennet i Adelboden i januar 1981.

## Referanser


## Eksterne lenker
*
Madhubani (distrikt)

**Madhubani** (bihari: मधुबनी जिला) er et distrikt i den indiske delstaten Bihar. Distriktets hovedstad er Madhubani. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 3,68 % av befolkningen.

Barn i alderen 0 til 6 år utgjorde 17,41 % i 2011 mot 20,31 % i 2001. Antallet jenter i den alderen per tusen gutter er 931 i 2011 mot 939 i 2001. 

## Referanser


## Eksterne lenker
*
Alfred Schmidt

**Alfred Schmidt** (født 1. mai 1898, død 5. november 1972 i Tallinn)  var en estisk vektløfter som deltok under OL 1920 i Antwerpen.

Schmidt vant en olympisk sølvmedalje i vektløfting under OL 1920 i Antwerpen. Han kom på andreplass i den letteste klassen, fjærvekt opp til 60 kg. Det var første gangen i OL som løfterne ble delt inn i ulike vektklasser. Det var totalt fem vektklasser under OL-1920. Han løftet sammenlagt 210,0 kilo, ti mindre enn gullvinneren François de Haes fra Belgia.  Vektløftkonkurransen besto av tre løft, rykk og støt med en hånd og støt med begge hendene. Det var 14 utøvere fra 11 nasjoner i fjærvektklassen.

## OL-medaljer
* 1920  Antwerpen -  Sølv i vektløfting, fjærvekt

## Referanser


## Eksterne lenker
*
Fritz Hünenberger

**Friedrich «Fritz» Hünenberger** (født 14. mars 1897, død 30. august 1976) 
var en sveitsisk vektløfter som deltok i de olympiske leker 1920 i Antwerpen og 1924 i Paris.

Hünenberger vant en olympisk sølvmedalje i vektløfting under OL 1920 i Antwerpen. Han kom på andreplass i den nest tyngste klassen, lett tungvekt opp til 82,5 kg. Det var første gangen i OL som løfterne ble delt inn i ulike vektklasser. Det var totalt fem vektklasser under OL-1920. Han løftet sammenlagt 275,0 kg, tjue kg mindre enn gullvinneren Ernest Cadine fra Frankrike. Vektløftkonkurransen besto av tre løft, rykk og støt med en hånd og støt med begge hendene. Det var 11 utøvere fra ni nasjoner i klassen lett tungvekt som ble avviklet 31. august 1920.

Fire år senere, under OL 1924 i Paris vant han en ny sølvmedalje i samme vektklasse, bak Charles Rigoulot fra Frankrike.

## OL-medaljer
* 1920  Antwerpen -  Sølv i vektløfting, lett tungvekt  Sveits
* 1924  Paris -  Sølv i vektløfting, lett tungvekt  Sveits

## Eksterne lenker
*
Nataša Bokal

**Nataša Bokal** (1967–2026) var en slovensk alpinist.

I VM 1991 i Saalbach-Hinterglemm, der Bokal representerte Jugoslavia,  tok hun sølv i slalåm, bare slått av Vreni Schneider. Bare få uker før, 12. januar 1991, hadde hun vunnet sitt første og eneste renn i verdenscupen, slalåm i Kranjska Gora, foran Monika Maierhofer og Veronika Šarec. Våren 2002 kunngjorde Bokal at hun la opp som toppidrettsutøver.

## Referanser


## Eksterne lenker
*
Allround-VM på skøyter 1951, kvinner

**Allround-VM på skøyter 1951, kvinner** ble arrangert på Tunavallen i Eskilstuna, Sverige den 3. og 4. februar 1951.

Eevi Huttunen fra Finland ble verdensmester. Randi Thorvaldsen og Ragnhild Mikkelsen begge fra Norge tok 2.- og 3.-plass sammenlagt.

## Medaljevinnere
**Sammenlagtmedaljer**

**Distansemedaljer**

## Sammenlagt

## Kilder
* 

## Eksterne lenker
* 
* 
*  Resultater på www.ISU.html.infostradasports.com sine sider
*  Medaljefordeling nasjonsvis og resultater på The-Sports.org
Jens Salvesen

**Jens Johan Salvesen** (født 8. september 1883 i Dypvåg, død 21. september 1976 i Oslo) var en norsk seiler som deltok i de olympiske leker 1920 i Antwerpen.

Salvesen vant en olympisk sølvmedalje i seiling under sommer-OL 1920 i Antwerpen. Han kom på andreplass i klassen *8 meter type 1919* med den norske båten «Lyn» bak «Sildra», en annen norsk båt. Det var kun tre båter i denne klassen, to norske og en belgisk, «Antwerpia V» som kom på tredje og sisteplass. Mannskapet på «Lyn» var, Salvesen, Lauritz Schmidt, Finn Schiander, Nils Thomas og Ralph Tschudi. Han deltok også i Sommer-OL 1928 i Amsterdam med 4.-plass i 8-metersklassen med båten «Noreg».

Salvesen var dessuten aktiv i flere idretter. Han vant andre premie klasse B under Holmenkollrennene i 1905, spilte fotball for Spring og Akademisk Fotballklub og tennis for Oslo Tennisklubb.

## OL-medaljer
* 1920  Antwerpen -  Sølv i seiling, 8-metersklassen type 1919

## Referanser


## Eksterne lenker
*
Svovelsyrling

**Svovelsyrling** har den kjemiske formelen H2SO3 og er en syrling som kan danne de negative ionene sulfitt og hydrogensulfitt. Selve syrlingen er veldig sjelden, men man finner flere salter med sulfitt og hydrogensulfitt i seg. Løsningen er nesten helt fargeløs, løselig i vann som kan kjennes igjen ved en tynn lukt av svoveldioksid (SO2). 

Svovelsyrling brukes til syntese av organiske kjemikalier og i medisiner, blekningsmiddel og ingredienser i analytisk kjemi.
Monika Maierhofer

**Monika Maierhofer** (født 10. januar 1967 i Trofaiach) er en tidligere, østerriksk alpinist.

I junior-VM i alpint 1984 tok hun gull i slalåm.

I nesten et tiår, fra 1987 til 1995, tilhørte hun verdenseliten i slalåm. I verdenscupen oppnådde hun tolv pallplasser, og 2. februar 1992 vant hun sitt eneste verdenscuprenn i Grindelwald.

I VM 1989 i Vail kom hun på sjetteplass i slalåm. Hun la opp i 1995.

## Referanser


## Eksterne lenker
*
Sacheon

**Sacheon** (*Sacheon-si*) er en by i provinsen Sør-Gyeongsang i Sør-Korea.

Byen er et resultat av en sammenslåing av fylket *Sacheon* og byen *Samcheonpo* i 1995. Den nordre delen av byen kalles *Sacheon-eub* og ligger ved Sacheonbukta, nær byen Jinju. Den søndre delen av byen ligger i den gamle byen *Samcheonpo*, som ligger ved munningen til Sacheonbukta.

## Historie
I førhistorisk tid var dette området viktig for handel mellom land og sjø. En større sentral bosetning, kalt for Igeum-dong utviklet seg i nærheten av dagens Samcheonpo, stedet er i dag et stort utendørsmuseum. Sacheon er først og fremst kjent som åsted for to sjøslag under Imjinkrigen.

## Økonomi
Den urbaniserte delen av Sacheon (Sacheon-eub) og Samcheonpokysten har tradisjonelt hatt ulike økonomiske funksjoner. På grunn av sin gode havn har Samcheonpo vært sentrum for fiskerier og andre sjøbaserte næringer i hundrevis av år. Denne delen av byen er fremdeles viktig for de sjøbaserte næringene. Sacheon-eub ligger nær transportårene innenlands, samt byen Jinju, og er mer avhengig av ulik produksjon, transport og service-industri.

Korean Aerospace Industries ligger i Sacheon.

## Transport
Sacheon lufthavn ligger industridelen av Sacheon-eub og tilbyr flere flygninger daglig til Seoul. Den koreanske jernbanen har nærmeste holdeplass nær Jinju. Sacheon-eub og Samcheonpo har bussterminaler med lokal og regional trafikk til Jinju, Masan og Busan. Over Sacheonbukta går Sacheonbrua fra 2006. Et annet stort bruprosjekt er Changseon-Samcheonpobruene som er en del av et større bruprosjekt, der tilsammen fem bruer ble satt opp på fem ulike måter og forbinder byen Sacheon med fylket Namhae.

Sør-Koreas motorvei 10 går igjennom byen. Veien følger sørkysten mellom byene Suncheon og Busan.

## Attraksjoner
Havneområdet i Samcheonpo har mange populære restauranter nær vannkanten, mens det i nærheten ligger markeder for fisk og andre varer. Havna er også porten til en rekke av øyene langs kysten der mange fremdeles driver det tradisjonelle fisket som daterer seg tilbake til Jeulmun. Det buddhistiske tempelet Dasolsa ble etablert under Kong Jijeng av Silla i 503. I 2002 åpnet Luftfartsmuseet med samlinger fordelt rundt på 42.000 m².

## Administrativ inndeling
Byen er inndelt i ett eup (småby), sju myeon (bydel) og seks dong (nabolag), som igjen er inndelt i 94 ri (landsby) og 28 dong (nabolag).

* Sacheon-eup
* Yonghyun-myeon
* Gonmjung-myeon
* Jungdong-myeon
* Sanam-myeon
* Chukdong-myeon
* Gonyang-myeon
* Seopo-myeon
* Dongse-dong
* Sungu-dong
* Dongseogum-dong
* Bulyong-dong
* Hyangchon-dong
* Namyang-dong

## Søster- og vennskapsbyer
*  Sayama, Hiroshima, Japan (1973)
*  Tamano, Japan (1981)

## Trivia
På koreansk, betyr frasen «잘 가다가 삼천포로 빠진다» , at «det gikk bra til det ble helt Samcheonpo», som betyr at taleren er på bærtur.

## Referanser


## Eksterne lenker
*
Miryang

**Miryang** (*Miryang-si*) er en by i provinsen Sør-Gyeongsang i Sør-Korea.

## Historie
Byens nedskrevne historie starter i Samhanperioden, da byen var kjent som Mirimidongguk. Den strategiske plasseringen nær elva Nakdong gjorde at byen spilte en sentral rolle fra Sillaperioden og framover. Byen var plassert på Yeongnamveien i Joseon og utover i det 19. århundre ble det også et jernbaneknutepunkt mellom Busan og Seoul, noe det fremdeles er ettersom det siden 2004 er eneste stopp mellom Busan og Daegu med høyhastighetstoget KTX.

I Korea er byen kjent for Yeongnamnupaviljongen, gjenstand for mange dikt fra Joseon. Andre landemerker er Eoreumgol og Pyochungsatempelet.

Miryanghund har sin opprinnelse i Miryang, likeså *Miryang Arirang* (밀양 아리랑) som er en versjon av den kjente koreanske sangen Arirang.

Sør-Koreas motorvei 55 går gjennom byen, og forbinder storbyene Busan og Daegu.

## Geografi
Byen er ellers sterkt preget av Nakdongelva, som danner en naturlig grense mot sør, samt dennes sideelv Miryangelva. Topografien består ellers av helninger fra fjeltoppene i Yeongnamalpene i nordøst mot Nakdondalen i sørvest.

Elvedalene danner grøderike sletter, som gir store landbruksavlinger, med hovedvekt på ris.

Høyeste fjell er Gajifjellet (1240 moh) i nord. Yeongnamalpene bryter ut av Taebaekfjellene.

Landskapet er lavere i sør, men fremdeles med fjell. Særlig smale daler demmes opp og vannet benyttes i landbruket, foruten til vanlig drikkevann. De to største vannreservoarene er Miryangsjøen og Antaesjøen.

## Klima

## Administrativ inndeling
Byen er inndelt i to eup (småby), ni myeon (bydel) og fem dong (nabolag), som igjen er inndelt i 265 ri (landsby) og tre dong (nabolag).

## Søster- og vennskapsbyer
*  Yasugi, Shimane, Japan (1990)
*  Ōmihachiman, Shiga, Japan (1994)
*  Namwon, Nord-Jeolla, Sør-Korea (1999)
*  New Milford, New Jersey, USA (2004)

## Bilder

Miryang assembly.jpg|Miryang bystyres bygning.
Miryang station big.jpg|Miryang stasjon.
Miryang arirang statue.jpg|Statue til minne om Miryang arirang.
PNU Miryang main.jpg|Administrasjonsbygningen til Pusan National University.
Miryang from south.jpg|Miryang sentrum sett fra andre siden av Miryangelva.


## Referanser

* 
* 
* 
## Eksterne lenker
*
Masan

**Masan** (*Masan-si*) var en by i provinsen Sør-Gyeongsang i Sør-Korea. 1. juli 2010 ble byen slått sammen med nabobyene Changwon og Jinhae.

Masan ligger ved Masanbukta (마산만, *Masan-man*) vel 35&nbsp;km vest for Busan. Byen er kjent for sin tekstilindustri og for sitt Hite-bryggeri.

Da byen ble kontrollert av mongolene ble den kalt for *Happo* (合浦), noe som til en viss grad fremdeles er i bruk i form av *Happo-man* i stedet for *Masan-man*. Høyeste fjelltopp innenfor bygrensene er Muhakfjellet («hestefjellet»). Av denne grunn har mange av stedene navn som inkluderer stavelsen *ma* (마 or ), som betyr «hest» og *san,* (산 eller 山), som betyr «fjell».

I Masan ligger Masan College og Kyungnam University (경남대학교).

Byens innbyggere kan reise til den nærliggende øya Geoje ved hjelp av blant annet Busan-Geojeforbindelsen som åpnet i desember 2010.

Masan er opprinnelsesstedet for den sterke Agujjim, laget av breiflabb, og byen er generelt sett knyttet til fiskeindustri. Det kjente fiskemarkedet, Eosijang ligger nær et restaurantstrøk.

## Transport
Anleggsstart for Machang bru var i 2004 og den skal sørge for transport over Masanbukta og avlaste trafikken gjennom sentrum. Brua på 1,7&nbsp;km åpnet i 2008.

## Masan havn
Havna ble en gang operert av mongolene og brukt for å forberede en mislykket invasjon av Japan. En mongolsk brønn inne i byen, *Mongojeong* (몽고정, 蒙古井), ved Jasan-dong 117, representerer i dag restene av den mongolske innflytelsen på byen.

Havna er byens mest fremtredende trekk og åpnet for internasjonal handel i 1899.

## Administrativ oppdeling
Masan er oppdelt i en *[[eup]]* og fire *[[myeon]]*, og videre i 21 *[[dong]]*:

## Søster og vennskapsbyer
* Jacksonville, Florida USA
* Houston, USA
* Mokpo, Sør-Korea
* Shulan, Kina
*Himeji,Japan

## Se også
* Changwon

## Referanser


## Eksterne lenker
*
Chinapenetretus

***Chinapenetretus***  er en slekt av billene i delgruppen (underfamilien) skyggeløpere (Trechinae) i familiegruppen løpebiller. Ingen arter er registret fra Norge. 

## Systematisk inndeling
Systematikken følger Carabidae of the World

* ordenen biller,** Coleoptera** Linnaeus, 1758
** underordenen Adephaga Schellenberg, 1806
*** overfamilien løpebiller og vannkalver, **[[Caraboidea]]** Latreille, 1802
**** familien  ** [[løpebiller]]**, Carabidae Latreille, 1802
***** underfamilie **[[skyggeløpere]]** Trechinae Bonelli, 1810
****** stammen **[[Patrobini]]** Kirby, 1837 
******* slekten *Chinapenetretus* Kurnakov, 1963
******** *[[Chinapenetretus impexus]]* Zamotajlov et Sciaky, 1999
******** *[[Chinapenetretus impressus]]* Zamotajlov et Sciaky, 1999
******** *[[Chinapenetretus kryzhanovskii]]* Zamotajlov et Sciaky, 1999
******** *[[Chinapenetretus potanini]]* Kurnakov, 1963
******** *[[Chinapenetretus quadraticollis]]* Bates, 1891
******** *[[Chinapenetretus salebrosus]]* Zamotajlov et Sciaky, 1999
******** *[[Chinapenetretus wittmeri]]* Zamotajlov et Sciaky, 1999
******** *[[Chinapenetretus yunnanus]]* Fairmaire, 1886
******** *[[Chinapenetretus major]]* Zamotajlov et Wrase, 1997
******** *[[Chinapenetretus reticulatus]]* Zamotajlov, 1990
******** *[[Chinapenetretus heinzi]]* Zamotajlav et Wrase, 1997

## Referanser


## Eksterne lenker
* 
* ''Chinapenetretus'' – Database Carabidae of the World – engelskspråklig
* Norsk Entomologisk forening
Lauritz Schmidt

**Lauritz Thure Thrap Schmidt** (født 1. mai 1897 i Oslo, død 27. juni 1970 samme sted) var en norsk seiler som deltok i de olympiske leker 1920 i Antwerpen og 1936 i Berlin.

Schmidt vant en olympisk sølvmedalje i seiling under sommer-OL 1920 i Antwerpen. Han kom på andreplass i klassen *8 meter type 1919* med den norske båten «Lyn» bak «Sildra», en annen norsk båt. Det var kun tre båter i denne klassen, to norske og en belgisk, «Antwerpia V» som kom på tredje og sisteplass. Mannskapet på «Lyn» var, Schmidt, Jens Salvesen, Finn Schiander, Nils Thomas og Ralph Tschudi.

Schmidt tok sin andre olympiske sølvmedalje i seiling under sommer-OL 1936 i Berlin, i 8-metersklassen med båten «Silija» bak den italienske båten «Italia». Seilingene  ble avviklet utenfor Kiel i perioden 4. til 12. august 1936. Mannskapet på «Silija» besto av Schmidt, John Ditlev-Simonsen, Olav Ditlev-Simonsen, Hans Struksnæs, Nordahl Wallem og Jacob Tullin Thams.

## OL-medaljer
* 1920  Antwerpen -  Sølv i seiling, 8-metersklassen type 1919  Norge
* 1936  Berlin -  Sølv i seiling, 8-metersklassen  Norge

## Eksterne lenker
*
Tommy Gaustad

**Tommy Gaustad** (født 12. mars 1976) er en norsk næringslivsleder. Han var direktør i SBS Radio Norge fra 2009 til 2016, da han fikk ansvar for kommunikasjon mot norske radiolyttere i forbindelse med overgangen til digital radio. I 2018 tok over som daglig leder i produksjonsbyrået Red Ant. 

Han er styremedlem i Norsk Lokalradioforbund og bransjeforeningen Radiodager som årlig arrangererer radioseminar og prisutdelingen Prix Radio for den norske radiobransjen.

## Referanser
Tongyeong

**Tongyeong** (*Tongyeong-si*) er en by i provinsen Sør-Gyeongsang i Sør-Korea.

Tongyeong ligger sør i provinsen ved kysten til Koreastredet. Innenfor bygrensene ligger 151 øyer av varieredne størrelse, 41 av dem er bebodde. Landbruket er dårlig utbygd, i hovedsak lever folk av fiskerinæringa. Den kystnære beliggenheten gjør stedet utsatt for tyfoner. I 1995 ble byen Chungmu slått sammen med omlandet Tongyeong og etablerte den nye byen, som samtidig ble hetende Tongyeong.

Tongyeong betyr «kommandopost» og er i seg selv assosiert med admiral I Sun-sin, som viser til hans viktigste base som holdt hus på Hansanøya, som han forsvarte i slaget om Hansanøya, der Is hær ødela 47 japanske krigsskip, erobret 12 og drepte over 8.000 japanske soldater og sjøfolk. Slaget ble et vendepunkt i Imjinkrigen

Tongyeong Port på østsiden av Hallyeo marine nasjonalpark kalles det vakreste stedet i Sør-Korea

Landskapet er lavt, men med lave fjell på Goseonghalvøya. Høyeste fjell er Byeokbang (650 moh) på grensa til Goseong.

Sør-Koreas motorvei 35 starter i byen og fortsetter nordover til Seoul.

## Klima
Varme havstrømmer gir mildt klina hele året og Tongyeong er blant de varmeste stedene i provinsen med en gjennomsnittstemperatur på 14,7&nbsp;°C. Årlig gjennomsnittlig nedbør ligger rundt 1 397&nbsp;mm.

* Høyeste temperatur målt: 36,9&nbsp;°C (23. juli 1994)
* Laveste temperatur målt: -11,6&nbsp;°C (16. februar 1977)

## Administrativ inndeling
Byen er inndelt i ett eup (småby), seks myeon (bydel) og elleve dong (nabolag), som igjen er inndelt i 40 ri (landsby).

* Sanyang-eup
* Yongnam-myeon
* Dosan-myeon
* Gwangdo-myeon
* Yokji-myeon
* Hansan-myeon
* Saryang-myeon
* Docheon-dong
* Myongjeong-dong
* Joongang-dong
* Jeongrayang-dong
* Buksin-dong
* Mujeon-dong
* Yinpyong-dong
* Misu 1-dong
* Misu 2-dong
* Bongpyong-dong3
* Donam-dong

## Søster- og vennskapsbyer
*  Sayama, Japan (1973)
*  Tamano, Japan (1981)
*  Rongcheng, Shandong, Kina (1997)
*  Yeosu, Sør-Korea (1998)
*  Hapcheon, Sør-Korea (1998)
*  Gangnam, Sør-Korea (2003)
*  Gwancheon, Sør-Korea (2003)

## Bilder

Tongyeong-city-from-air.jpg|Satellittfoto av Tongyeong
Korea-Tongyeong-Hansan Island-Jeseungdang-01.jpg|Jeseungdang, forgjengeren til Unjudang som utdanningsted for Joseonmarinen.
Korea-Tongyeong-Hallyeo National Marine Park-05.jpg|Hallyeo maritime nasjonalpark
Korea-Tongyeong-Dongpirang Village-08.jpg|Dongpirang landsby
Korea-Tongyeong Port-Turtle ship replica-01.jpg|Skilpaddeskip kopi i Tongyeong Port
Korea-Tongyeong-Hansan_Island-Overview-01.jpg|Hansanøya


## Referanser


## Eksterne lenker
* 
*  Tongyeong International Music Festival
Yangsan

**Yangsan** (*Yangsan-si*) er en by i provinsen Sør-Gyeongsang i Sør-Korea.

Inneklemt mellom storbyene Ulsan i nordøst og Busan i sørøst har Yangsan gode kommunikasjoner.

Busans undergrunnsbane linje 2 går til byen med fire stasjoner innenfor grensene; Yangsan undergrunnsstasjon, Namyangsan undergrunnsstasjon, Busan National University Yangsan Campus undergrunnsstasjon og Hopo undergrunnsstasjon. To nye stasjoner er under planlegging.

Gyeongbu motorvei og Jungang motorvei går gjennom Yangsan.

Blant byens turistattraksjoner er tempelet Tongdosa, hovedtempelet for Jogyeordenen for koreansk buddhisme. Elva Nakdong skaper en naturlig grense i sørvest.

## Administrativ inndeling
Byen er inndelt i ett eup (småby), fire myeon (bydel) og sju dong (nabolag), som igjen er inndelt i 37 ri (landsby) og 21 dong (nabolag).

## Søster- og vennskapsbyer
*  Jindo, Sør-Jeolla, Sør-Korea (1998)
*  Yurihonjo, Akita, Japan (1998)

## Bilder

Busan-subway-243-Yangsan-station-platform.jpg|Yangsan undergrunnsstasjon
Korea-Yangsan-Tongdosa-Monks gardening-01.jpg|Tongdosa: Munker i arbeid
Korea-Tongdosa-14.jpg|Tongdosa: En av de fire himmelske kongene, Virūpākṣa, kongen av vest
Korea-Tongdosa-12.jpg|Tongdosa: Steinlanterne
Korea-Tongdosa-08.jpg|Tongdosa: Første port
Korea-Tongdosa-04.jpg|Tongdosa: Steinbru
Korea-Tongdosa-01.jpg|Tongdosa: Gårdsplassen
Korea-Tongdosa Purimun 3358a-06.jpg|Tongdosa Purimun
Not using Hopo Station platform.JPG|Hopo undergrunnsstasjon, KTX i bakgrunnen
Busan-subway-242-Namyangsan-station-platform.jpg|Busans undergrunnsbane, på stasjonen Namyangsan
Busan-subway-242-Namyangsan-station-building.jpg|Busans undergrunnsbane, utenfor stasjonen Namyangsan


## Referanser


## Eksterne lenker
*
Allround-VM på skøyter 1952, kvinner

**Allround-VM på skøyter 1952, kvinner** ble arrangert på Kokkolan keskuskenttä i Gamla Karleby, Mellersta Österbotten i Finland den 1. og 2. mars 1952.

Lidija Selikhova fra Sovjetunionen ble verdensmester.

## Medaljevinnere
**Sammenlagtmedaljer**

**Distansemedaljer**

## Sammenlagt

Håkon Pedersen var med som leder i den norske skøytetroppen.

## Referanser




## Eksterne lenker
* 
* 
*  Resultater på www.ISU.html.infostradasports.com sine sider
* 
*  Medaljeoversikt, og resultater for kvinner på The-Sports.org (oppgir feil 3.-distanse  meter skal være  meter men tidene stemmer i tillegg til at de bare oppgir en konkurransedag som egentlig bare er første løpsdag av to.)
;Utvalgte norske avisartikler
* 
* 
* 
* 
* 
* 
* 
* 
*
Einar Torgersen

**Einar Torgersen** (født 24. august 1886 i Drammen, død 9. september 1946 i Drammen) var en norsk seiler som deltok i de olympiske leker 1920 i Antwerpen.

Torgersen vant en olympisk sølvmedalje i seiling under sommer-OL 1920 i Antwerpen. Han kom på andreplass, sammen med Andreas Knudsen og Leif Erichsen, i 6-metersklassen type 1907 med den norske båten «Marmi» bak belgiske «Edelweiß». Det var fire båter i denne klassen, to norske og to belgiske. «Edelweiß» vant foran de norske båtene «Marmi» og «Stella».

## OL-medaljer
* 1920  Antwerpen -  Sølv i seiling, 6-metersklassen type 1907

## Eksterne lenker
*
Klorsyrling

**Klorsyrling** har den kjemiske formelen HClO2 og er en syrling som kan danne det negative ionet kloritt. Det er en svak syre som ikke eksisterer i fri tilstand. Klorsyrling er veldig oksiderende, hvilket virker blekende. Som klorsyrling har klor oksidasjonstallet III.

Klorsyrling har standard reduksjonspotensial på 1.63V. Reduksjonsreaksjonen til klorsyrling ser ut som dette: 

2HClO + 2H+ + 2e- ↔ Cl2 + 2H2O

## Eksterne lenker
*
Allround-VM på skøyter 1953, kvinner

**Allround-VM på skøyter 1953, kvinner** ble arrangert på Lillehammer stadion i Lillehammer, Norge den 21. og 22. februar 1953.

Khalida Stsjegolejeva fra Sovjetunionen ble verdensmester. 

## Medaljevinnere
;Sammenlagtmedaljer

;Distansemedaljer

## Sammenlagt

## Kilder
* 

## Eksterne lenker
* 
* 
*  Resultater på www.ISU.html.infostradasports.com sine sider
*  Medaljefordeling nasjonsvis og resultater på The-Sports.org
;Norske avisartikler
* 
* 
*
Salpetersyrling

**Salpetersyrling** er en relativt svak syre med den kjemiske formelen HNO2. Den er nært beslektet med salpetersyre, men vesentlig svakere.

Salpetersyrling dannes når nitrogenmonoksid, NO, reagerer med vann. Syren kan ikke konsentreres; nitrogenmonoksidet gjendannes og damper av om man forsøker å fordampe vannet.

Saltene som dannes når salpetersyrlingen reagerer med vann kalles nitritter. Ka for denne syrlingen er 4.7*10-4 og reaksjonslikningen ser slik ut

HNO2(aq) + H2O(l) ↔ NO2-(aq) + H3O+(aq)
Sulfitt

**Sulfitt** er et ion som har den kjemiske formelen SO32- der svovel har oksidasjonstall +4. Sulfitter er salter av svovelsyrling.

## Se også
* persulfat, SO52−
* sulfat, SO42−
* hyposulfitt, SO22−
* thiosulfat, S2O32−
Klorsyre

**Klorsyre** har den kjemiske formelen HClO3 og er oksosyren til klor (Cl) som danner det negative ionet klorat.

Klorsyrens salter heter klorater.

Klorsyre er et meget kraftig oksidasjonsmiddel, og vil få de fleste brennbare stoffer til å begynne å brenne ved kontakt.

Klorsyre kan fremstilles ved å reagere svovelsyre med bariumklorat oppløst i vann. Det uløselige stoffet bariumsulfat vil felles ut av løsningen som nå inneholder klorsyre.

Reaksjonsligningen ser slik ut: Ba(ClO3)2 + H2SO4 → 2HClO3 + BaSO4

Kald Klorsyreoppløsning er stabil opp til ca. 30% konsentrasjon.
EM på skøyter 1974, kvinner

**EM på skøyter 1974, damer allround** ble avholdt på Kompleks Medeo i Alma-Ata i Kasakhiske SSR, Sovjetunionen den 2. og 3. februar 1974 med 25 deltakere fra 10 nasjoner.

Nederlandske Atje Keulen-Deelstra vant mesterskapet med tre distanseseire foran de to sovjetrussiske løperne Nina Statkevitsj og Tatjana Sjelekhova. Norge var representert ved Sigrid Sundby som kom på 12.-plass i sammendraget og Lisbeth Berg som ikke fullførte noen distanser etter fall på første distansen 500 meter.

## Medaljevinnere
;Sammenlagtmedaljer

;Distansemedaljer

## Sammenlagt

## Eksterne lenker
* 
* 
*  Resultater (nytt nettsted) på www.ISU.html.infostradasports.com sine nettsider.
*  Medaljeoversikt og resultater (ikke komplett, mangler både  Dix (GDR) <small>som brøt 3. distanse</small> og  Berg (NOR) <small>som brøt 1. distanse og ikke startet på de andre distansene</small>) på The-Sports.org
*
Kloritt

**Kloritt** er et ion som har den kjemiske formelen ClO2- der klor har oksidasjonstall +3. Kloritter er salter av klorsyrling.

## Se også
* Klorid, Cl-
* Hypokloritt, ClO-
* Klorat, ClO3-
* Perklorat, ClO4-

## Kilder
*
Okhotsk

**Okhotsk** (russisk: Охо́тск) er en bymessig bosetning ved munningen av elva Okhota ved Okhotskhavet i Khabarovsk kraj i Russland. Innbyggertall: 5500 (est. 2004), 5738 (folketelling 2002), 9298 (folketelling 1989).

Okhotsk var den første russiske bosetningen ved kysten av Stillehavet. Den ble grunnlagt som en overvintringsleir i 1643 av kosakkene under Semjon Sjelkovnikov. Fortet Kosoi Ostrozjok ble bygget i 1649. I 1714 sendte Peter den store et team av skipsbyggere til Okhotsk for å muliggjøre raskere frakt av pelsverk fra Kamtsjatka. I 1718 bygget Kozma Sokolov det første fartøyet i Okhotsk og satte i vei på en reise til Kamtsjatka. Denne ruten ble så populær blant russisks sjøfarende at Okhotsk innen 1731 var vel etablert som den fremste russiske havnebyen ved Stillehavet. 

Framveksten av byen Petropavlovsk-Kamtsjatskij vippet Okhotsk ned fra sin ledende kommersielle tilling på begynnelsen av 1800-tallet, men byen var fortsatt av betydning som base for Den sibirske militære flotilje, en forløper for Russlands Stillehavsflåte. I 1812 ble byen flyttet til et nytt sted på andre siden av Okhotaelva. 

Byens betydning og befolkning ble kraftig redusert etter Sovjetunionens fall. 

## Eksterne lenker
*
Karbonat

**Karbonat** (fra fransk *carbonateer*) er et ion med den kjemiske formelen CO32-. Karbonat finnes i veldig mange forskjellige salter (eksempelvis kaliumkarbonat eller natriumkarbonat). Karbonat er en base med Kb = 2.08*10-4. 

Karbonat inngår i en viktig bufferlikevekt i naturen i form av disse likevektene: 

:CO2(g) + H2O(g) ↔ H2CO3(aq) 

:H2CO3(aq) + H2O(l) ↔ HCO3-(aq) + H3O+(aq)

:HCO3-(aq) + H2O(l) ↔ CO32-(aq) + H3O+(aq)

## Referanser


## Eksterne lenker
Henrik Agersborg

**Henrik Agersborg** (født 5. juli 1872 i Herøy, død 23. mai 1942 i Oslo) var en norsk seiler som deltok i de olympiske leker 1920 i Antwerpen.

Agersborg vant en olympisk bronsemedalje i seiling under sommer-OL 1920 i Antwerpen. Han kom på tredjeplass, sammen med Trygve Pedersen og Einar Berntsen, i 6-metersklassen type 1907 med den norske båten «Stella» bak den belgiske båten «Edelweiß» og «Marmi» fra Norge. Det var fire båter i denne klassen, to norske og to belgiske. «Edelweiß» vant foran de norske båtene «Marmi» og «Stella».

## OL-medaljer
* 1920  Antwerpen -  Bronse i seiling, 6-metersklassen type 1907

## Eksterne lenker
*
Hydrogenkarbonat

**Hydrogenkarbonat**, også kjent som **bikarbonat**, er et ion med den kjemiske formelen HCO3-. Ionet blir dannet ved at karbondioksid løses i vann og står i likevekt med oksoniumionet H3O+, samt kullsyre, H2CO3.

Hydrogenkarbonat inngår i viktige bufferligninger i naturen i form av disse likevektene: 

CO2(g) + H2O(l) ↔ H2CO3(aq) 

H2CO3(aq) + H2O(l) ↔ HCO3-(aq) + H3O+(aq)

HCO3-(aq) + H2O(l) ↔ CO32-(aq) + H3O+(aq)

Hydrogenkarbonat er et amfotært stoff. Den har stor betydning for menneskekroppen ettersom det kan benyttes til å frakte karbondioksid, som dannes i cellene ved celleånding, ut av kroppen.

Natriumhydrogenkarbonat (*natron*), NaHCO3, er den mest kjente og brukte formen for hydrogenkarbonat. Andre stoffer som kan dannes ved hydrogenkarbonat er kaliumhydrogenkarbonat, kalsiumhydrogenkarbonat og ammoniumhydrogenkarbonat (*hjortetakksalt*). Hydrogenkarbonat er ustabilt, og avgir lett karbondioksid ved oppvarming.
Battery (sang)

«**Battery**» er den første sangen på *[[Master of Puppets]]*, Metallicas studioalbum fra 1986. 

Som åpningssangen, «Fight Fire With Fire» fra det forrige albumet *[[Ride the Lightning]]*, begynner også denne sangen med en rolig akustisk gitar som blir avbrutt etter 1 minutt og 6 sekunder av elektriske gitarer, trommer og bass. Hovedriffet i sangen kan høres minimalistisk ut, men er til gjengjeld nokså raskt. Teksten i sangen viser til "the family", headbangerne og thrasherne fra Battery Street i San Francisco hvor mange av de klassiske metal-bulene lå på tidlig 80-tall.

## Liveshow
Battery var åpningssporet på Master of Puppets-turnéen, og har siden ofte vært blant avslutningsnumrene, den er også i dag ofte en del av setlisten under bandets konserter. Introen til sangen blir vanligvis ikke spilt av bandet under liveshow, men heller av et opptak med gitarene stemt en halvtone ned. «Battery» har blitt spilt over 700 ganger live og er derfor en av bandets mest spilte sanger. Under konsertfremførelser de siste årene stopper sangen opp før solopartiet av sangen, og vokalist James Hetfield spør publikum «Are you alive?...How does it feel to be alive?».

## Coverversjoner
*Denne sangen og resten av *Master of Puppets* albumet ble spilt inn av Dream Theater på deres verdensturne i 2002. Coveralbumet har også blitt gitt ut som CD.
*Den ble spilt av Machine Head for *[[Kerrang!'s Master of Puppets: Remastered]]*, og på deres eget album *[[The Blackening]]*.
*En del av sangen ble brukt på sangen «Touch» fra Animetal Rebirth Heroes.
*Coveret av bandet Ensiferum for Evil på *Ultimate Metal Covers No. 55*.
*Ble spilt inn av Eric AK (Flotsam & Jetsam), Dave Lombardo og nåværende bassist i Metallica Robert Trujillo på *[[Metallic Assault: A Tribute to Metallica]]*. 

## Referanser
Allround-VM på skøyter 1955, kvinner

**Allround-VM på skøyter 1955, kvinner** ble arrangert på Linnanlahden rata i Kuopio, Norra Savolax i Finland den 12. og 13. februar 1955.

Rimma Zjukova fra Sovjetunionen ble verdensmester.

## Medaljevinnere
;Sammenlagtmedaljer

;Distansemedaljer

## Sammenlagt

## Kilder
* 

## Eksterne lenker
* 
* 
*  Resultater på www.ISU.html.infostradasports.com sine sider
*  Medaljeoversikt, og resultater for kvinner på The-Sports.org (oppgir feil 3.-distanse  meter skal være  meter, men tidene stemmer i tillegg til at de bare oppgir en konkurransedag som egentlig bare er første løpsdag av to.)
;Norske avisomtaler
* 
* 
*
Deltomerus

* *Deltomerus*  
* *Paradeltomerus*
 

***Deltomerus***  er en slekt av billene i delgruppen (underfamilien) skyggeløpere (Trechinae) i familiegruppen løpebiller. 
Ingen arter er registret fra Norge, men noen arter finnes sør i Europa. 

## Systematisk inndeling med europeiske arter
Systematikken følger Carabidae of the World

* ordenen biller,** Coleoptera** Linnaeus, 1758
** underordenen Adephaga Schellenberg, 1806
*** overfamilien løpebiller og vannkalver, **[[Caraboidea]]** Latreille, 1802
**** familien  ** [[løpebiller]]**, Carabidae Latreille, 1802
***** underfamilie **[[skyggeløpere]]** Trechinae Bonelli, 1810
****** stammen **[[Patrobini]]** Kirby, 1837 
******* slekten *Deltomerus* Motschulsky, 1850 
******** underslekt *Deltomerus* Motschulsky 1850 
********* *[[Deltomerus bosnicus]]* Apfelbeck 1908
********* *[[Deltomerus carpathicus]]* (L. Miller 1868)
********* *[[Deltomerus depressus]]* A. Fiori 1896
********** *D.  d. depressus* A. Fiori 1896 
********** *D.  d. landii* F. Battoni & Tombesi 1989 
********* *[[Deltomerus malissorum]]* Apfelbeck 1918
********* *[[Deltomerus nopcsai]]* Csiki 1940
********* *[[Deltomerus sterbai]]* (Rambousek 1909)
********* *[[Deltomerus tatricus]]* (L. Miller 1859)
********* *[[Deltomerus weiratheri]]* G. Müller 1937
******** underslekt *Paradeltomerus*
********* *[[Deltomerus paradoxus]]* Apfelbeck 1908 
********** *D. p. korabensis* G. Müller 1936 
********** *D. p. paradoxus* Apfelbeck 1908

## Referanser


## Eksterne lenker
* 
* ''Deltomerus'' – Database Carabidae of the World – engelskspråklig
* ''Deltomerus'' - Fauna Europaea - engelskspråklig
* Norsk Entomologisk forening
Ammoniumhydroksid

**Ammoniumhydroksid** (eller **Ammoniakkvann** eller **«salmiakkspiritus»** eller **«ammoniakkløsning»**) er ammoniakk løst opp i vann med den kjemiske formelen NH3(aq).

I Norge selges ammoniakkløsning som rengjøringsmiddel under merkenavnet "Salmi" (ofte omtalt som "Salmiakk").

## Referanser


## Eksterne lenker
* Ammoniumhydroxid
* Sikkerhetsdatablad for "Salmi"
Kobbersulfat

**Kobbersulfat** eller **kobber(II)sulfat** er et salt med kjemisk formel CuSO4. Det har en klar blå farge. 
Kobbersulfat kan framstilles ved å reagere svovelsyre med kobber(II)oksid.

Kobbersulfat er mye brukt som soppbekjempingsmiddel i landbruk og hage. Særlig for å hindre tørråte i poteter og i vindruedyrking. Stoffet er tillatt brukt som sprøytemiddel i økologisk landbruk i flere land, også i Norge. Det jobbes med å finne gode alternativer, da stoffet er giftig for marint liv, snegler og mikroorganismer i jordsmonnet.

## Blåstein
**Blåstein** (kobber(II)sulfat-pentahydrat) er et hydrat ettersom den har vannmolekyler (krystallvann) bundet til ionene. Forbindelsen har den kjemiske formelen CuSO4*5H2O. Det er 5 vannmolekyler per formelenhet av saltet.

Under oppvarming vil kobber(II)sulfat-pentahydrat endre farge fra blått til hvitt, ettersom krystallstrukturen til forbindelsen endres når krystallvannet fordamper.

## Referanser